На основу члана 214а ст. 1. и 4. Закона о пловидби и лукама на унутрашњим водама („Службени гласник РС”, бр. 73/10, 121/12 и 18/15) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС и 44/14),

Влада доноси

УРЕДБУ

о утврђивању лучког подручја луке у Смедереву

"Службени гласник РС", бр. 90 од 4. новембра 2016, 6 од 1. фебруара 2019.

Члан 1.

Овом уредбом утврђује се лучко подручје луке у Смедереву у складу са Стратегијом развоја водног саобраћаја Републике Србије од 2015. до 2025. године („Службени гласник РС”, број 3/15), документима просторног и урбанистичког планирања и планским документима који се односе на управљање водама.

Члан 2.

Лучко подручје из члана 1. ове уредбе чине катастарска парцела број 691, уписана у лист непокретности број 13433 Катастарске општине Смедерево, катастарска парцела број 1/2, уписана у лист непокретности број 13846 Катастарске општине Смедерево, катастарска парцела број 1/3, уписана у лист непокретности број 1938 Катастарске општине Смедерево, катастарска парцела број 1/4 уписана у лист непокретности број 13847 Катастарске општине Смедерево, катастарскe парцелe бр. 1/11, 1/12, 1/17, 1/19/, 1/21, 1/23, 1/24, 1/25, 2/5, 247/3, 247/4, 501/3, 501/4, 501/5 и 13429/2, уписанe у лист непокретности број 14108 Катастарске општине Смедерево, катастарскa парцелa број 203/2 уписана у лист непокретности број 14060 Катастарске општине Смедерево, укупне површине 43 hа 33 а 84 m². Део катастарске парцеле 691 намењен је терминалу за међународни путнички саобраћај.\*

Саставни део лучког подручја из става 1. овог члана је и сидриште луке омеђено координатним тачкама.

\*Службени гласник РС, број 6/2019

Члан 3.

На основу ове уредбе извршиће се забележба лучког подручја у катастру непокретности.

Агенција за управљање лукама доставиће потребну документацију надлежном општинском правобранилаштву које ће извршити спровођење забележбе из става 1. овог члана.

Члан 4.

Графички прикази подручја и координате сидришта из члана 2. ове уредбе одштампани су уз ову уредбу и чинe њен саставни део.

Члан 5.

Ова уредба ступа на снагу осмог дана од дана објављивања у „Службеном гласнику Републике Србије”.

05 број 110-10285/2016

У Београду, 3. новембра 2016. године

Влада

Председник,

Александар Вучић, с.р.

ПРИЛОЗИ

[Прилог 1 - Графички приказ подручја](http://www.pravno-informacioni-sistem.rs/SlGlasnikPortal/prilozi/1.html%26doctype%3Dreg%26x-filename%3Dtrue%26regactid%3D427721)

[Прилог 2 - Координате граничних тачака полигона сидришта старе луке у Смедереву](http://www.pravno-informacioni-sistem.rs/SlGlasnikPortal/prilozi/2.html%26doctype%3Dreg%26x-filename%3Dtrue%26regactid%3D427721)